CELEX: 62017TN0011
Language: fi
Date: 2017-01-06 00:00:00
Title: Asia T-11/17: Kanne 6.1.2017 – RK v. neuvosto

27.3.2017   
            
            
               FI
            
            
               Euroopan unionin virallinen lehti
            
            
               C 95/13
            
         Kanne 6.1.2017 – RK v. neuvosto
   (Asia T-11/17)
   (2017/C 095/22)
   Oikeudenkäyntikieli: ranska
   
      Asianosaiset
   
   
      Kantaja: RK (edustajat: asianajajat L. Levi ja A. Tymen)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että kanne voidaan ottaa tutkittavaksi ja se on perusteltu
            
         ja tämän seurauksena
   
               —
            
            
               kumoamaan neuvoston päiväämättömän päätöksen, joka on tehty Euroopan unionin henkilöstösääntöjen 42 c artiklan perusteella
            
         
               —
            
            
               tarvittaessa kumoamaan 27.9.2016 tehdyn päätöksen, jolla hylättiin kantajan 29.4.2016 tekemä valitus
            
         
               —
            
            
               velvoittamaan vastaajan korvaamaan kantajalle aiheutuneen aineellisen vahingon
            
         
               —
            
            
               velvoittamaan vastaajan korvaamaan kantajalle aiheutuneen henkisen kärsimyksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu henkilöstösääntöjen 42 c artiklan lainvastaisuuteen, Euroopan unionin perusoikeuskirjan 20 ja 21 artiklan rikkomiseen, yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL 2000, L 303, s. 16) rikkomiseen ja henkilöstösääntöjen 1d artiklan rikkomiseen.
            
         
               2)
            
            
               Toinen kanneperuste, joka perustuu henkilöstösääntöjen 42 c artiklan, sellaisena kuin se pantu täytäntöön neuvoston henkilöstölle osoitetulla tiedonannolla nro 71/15, rikkomiseen sekä riidanalaisia päätöksiä rasittaviin tosiseikkoja ja oikeudellisia seikkoja koskeviin virheisiin.
            
         
               3)
            
            
               Kolmas kanneperuste, joka perustuu siihen, että oikeutta tulla kuulluksi ja puolustautumisoikeuksia on loukattu.
            
         
               4)
            
            
               Neljäs kanneperuste, joka perustuu huolenpitovelvoitteen rikkomiseen ja hyvän hallinnon periaatteen loukkaamiseen.